06.09.2015.

**SAOPŠTENJE ZA MEDIJE**

**Izborni dan u Fojnici započeo u skladu s Izbornim zakonom**

Dvadeset građanskih posmatrača Koalicije ''Pod lupom'' nesmetano posmatra prijevremene izbore za načelnika koji se danas održavaju u opštini Fojnica. Posmatrači Koalicije su prisutni na svih 18 biračkih mjesta, a na terenu je i jedan mobilni tim.

Izborni dan uglavnom je započeo u skladu s Izbornim zakonom uz manje nepravilnosti. Posmatrači su izvijestili da na 3 biračka mjesta nisu bili prisutni svi članovi biračkog odbora sat vremena prije otvaranja biračkog mjesta, a na što ih obavezuju propisi. Sedamnaest biračkih mjesta je otvoreno do 07:00 sati, te jedno sa neznatnim kašnjenjem do 15 minuta. Niti na jednom biračkom mjestu nije zabilježen nedostatak izbornog materijala, a na svim posmatranim biračkim mjestima glasačka kutija je pokazana prazna prije otvaranja biračkog mjesta. Takođe, nisu primijećene oznake političkih subjekata na biračkom mjestu ili u krugu od 50 metara oko biračkog mjesta.

Prijevremeni izbori za načelnika opštine Fojnica održavaju se zbog odlaska bivšeg načelnika na mjesto ministra u Vladi Srednjobosanskog kantona. Pravo glasa ima ukupno 10.167 birača, koji glasaju na 18 redovnih biračkih mjesta, jednom biračkom mjestu za glasanje u odsustvu, te putem jednog mobilnog tima.

Koalicija poziva građane i građanke ove opštine da izađu na izbore, ali i da prijave eventualne uočene nepravilnosti na broj telefona 060 322 6410. Podsjećamo da Koalicija ''Pod lupom'' sljedeće saopštenje za javnost o toku glasanja i mogućim kritičnim situacijama na biračkim mjestima planira izdati u 16:00 sati.